stanford-oval/wikipedia huggingface dataset:
לאו השנים עשר
ביוגרפיה

נולד כאניבלה (חניבעל) פרנצ'סקו קלמנטה מלכיורה ניקולה סרמטי דלה גנגה (Annibale Francesco Clemente Melchiore Girolamo Nicola Sermattei della Genga) באזור אנקונה שבמדינת האפיפיור. ב-1792 מונה למזכירו האישי של האפיפיור פיוס השישי, שנה לאחר מכן הועלה למעלת ארכיבישוף ומונה לנונציו (שגריר אפיפיורי) בלוצרן ושנה לאחר מכן הועבר לקלן ואאוגסבורג. במהלך 12 שנה פעל בשליחויות דיפלומטיות שונות בגרמניה, במסגרתן נפגש עם שליטים מקומיים במינכן, דרזדן, וינה וויטנברג וכן עם נפוליאון בונפרטה. כאשר ביטל נפולאון את קיומה של מדינת האפיפיור ב-1798, נכלא כאסיר מדיני.
ב-1814 היה ראש המשלחת האפיפיורית שנשלחה לברך את לואי השמונה עשר, מלך צרפת. ב-1816 מונה לקרדינל הממונה על כנסיית סנטה מריה אין טרסטוורה ברומא ולאחר מכן לממונה על בזיליקת סנטה מריה מג'ורה, אחד מתפקידי הקרדינלים הבכירים ברומא. ב-1820 היה לקרדינל-הארכיבישוף בפועל של רומא.
בקונקלווה של 1823 נבחר לאפיפיור, למרות התנגדות צרפת. שלטונו התאפיין בשמרנות ובהכפפת כל מוסדות הלימוד הקתולים למרות ופיקוח של הוותיקן. הוא הרבה לתקן תקנות המתערבות בפרטי החיים כגון סוגי בדים מותרים ללבישה ואורכן של חצאיות.
כנגד היהודים גזר האפיפיור איסור על החזקת רכוש ברומא ונתן להם זמן קצר ביותר להתארגן. הוא השיב תקנות מימי הביניים, בהן הכרח להתגורר בגטו רומא, חיוב לבישת לבוש מזוהה והשבת כוחה של האינקוויזיציה כמוסד המטפל ביהודים. כן החזיר את מוסד ההלשנות.
Bethesda Softworks

| --- | --- |

 נתונים כלליים
 סוג:  חברת הוצאה לאור של משחקי וידאו
 מייסדים:  כריסטופר וויבר
 תקופת הפעילות:  28 ביוני 1986 – הווה (38 שנים)
 חברת אם:  Media Technology (1986-1999) ZeniMax Media (1999–היום)
 חברות בנות:  Bethesda Game Studios
 מיקום המטה:  רוקוויל 
 משרד ראשי:  רוקוויל, מרילנד, ארצות הברית
 ענפי תעשייה:  תעשיית משחקי וידאו 
 מוצרים עיקריים:  The Elder Scrolls, דום, Quake, Wolfenstein (סדרת משחקים), Fallout, תוכנה 
 מנכ"ל:  טוד הווארד 
  
 bethesda.net
 
חברת Bethesda Softworks LLC היא חברת הוצאה לאור אמריקנית הממוקמת ברוקוויל, מרילנד, ומתמקדת בהפצת משחקי וידאו. החברה נוסדה על ידי כריסטופר וויבר בשנת 1986 כחטיבה של Media Technology Limited, ובשנת 1999 הפכה לחברת בת של ZeniMax Media . בחמש עשרה השנים הראשונות שלה, החברה שימשה גם כסטודיו לפיתוח משחקים, והוציאה לאור את הכותרים פרי פיתוחם. בשנת 2001, Bethesda הפרידה את צוות הפיתוח לחברה נפרדת בשם Bethesda Game Studios כאשר Bethesda Softworks שמרה רק על תפקידה כחברת פרסום והוצאה לאור.
בשנת 2021 רכשה מיקרוסופט (Xbox Game Studios) את ZeniMax, כאשר נאמר כי החברה תמשיך לפעול כעסק נפרד.
משחקים וזיכיונות בהוצאת החברה

סדרת Wayne Gretzky Hockey‏ (1988–1992)
סדרת שליחות קטלנית (1990-1992)
סדרת Elder Scrolls (1994 - היום)
The Terminator: Future Shock‏ (1995)
Skynet‏ (1996)
Symbiocom‏ (1998)
Zero Critical‏ (1998)
סדרת IHRA Drag Racing‏ (2000–2004)
סדרת שודדי הקאריביים (2003–2006)
Call of Cthulhu: Dark Corners of the Earth‏ (2005)
סדרת מסע בין כוכבים (2006)
סדרת Fallout (2008-היום)
Wet‏ (2009)
Rogue Warrior‏ (2009)
סדרת Rage‏ (2010–2019)
Brink‏ (2011)
Hunted: The Demon's Forge‏ (2011)
סדרת :Dishonored‏ (2012–2017)
סדרת Doom (2012 - היום)
סדרת Wolfenstein (2014 - היום)
סדרת The Evil Within‏ (2014–2017)
Prey‏ (2017)
Deathloop‏ (2021)
Ghostwire: Tokyo‏ (2022)
Redfall‏ (2022)
Hi-Fi Rush‏ (2023)
Starfield‏ (2023)
אינדיאנה ג'ונס והמעגל הגדול (2024)
הערות שוליים

↑  Warren, Tom (2021-03-09). "Microsoft completes Bethesda acquisition, promises some Xbox and PC exclusives". The Verge (באנגלית). אורכב מ-המקור ב-10 במרץ 2021. נבדק ב-2021-03-10. {{cite web}}:  (עזרה)
↑  לאחר רכישת הזיכיון מאינטרפליי.
| --- | --- |
בקרת זהויות :  BnF: cb14445160k (data)  CANTIC: a19227401  LCCN: no95010194  MusicBrainz: 615a574f-d15b-40a2-ba66-4ec501aee6fb  NDL: 001316046  SUDOC: 079491057  VIAF: 126963980   WorldCat (עם VIAF): 126963980
ג'יימי דורנן

| --- | --- |

 לידה:  1 במאי 1982 (בן 42) בלפסט, צפון אירלנד
 שם במה:  ג'יימי דורנן
 מדינה:  הממלכה המאוחדת 
 תקופת הפעילות:  מ-2006
 מקום לימודים:  Methodist College Belfast  אוניברסיטת טיסייד 
 בן או בת זוג:  אמיליה וורנר (2013–?)   קירה נייטלי (2003–2005) 
 מספר צאצאים:  3 
 פרסים והוקרה:  Broadcasting Press Guild Award (2013)  Irish Film & Television Awards (2014)  פרס בחירת הקהל (2018) 
 פרופיל ב-IMDb
 חתימה:   
 
ג'יימס "ג'יימי" דורנן (באנגלית: James "Jamie" Dornan, נולד ב-1 במאי 1982) הוא שחקן, דוגמן ומוזיקאי צפון אירי. מוכר בתור שריף גראהם קורדון בסדרת הטלוויזיה "עד עצם היום הזה" ולאחר מכן בתפקידו ככריסטיאן גריי בסרט "חמישים גוונים של אפור" ובסרטי ההמשך "חמישים גוונים של אופל" ו"חמישים גוונים של שחרור".
ביוגרפיה

דורנן נולד בהוליווד שבצפון אירלנד, וגדל בשכונת הפרוורים של בלפסט ולו שתי אחיות גדולות; ליסה, שעובדת בדיסני בלונדון, וג'סיקה, מעצבת אופנה. אביו של דורנן, ג'ים, הוא מיילד וגניקולוג ואילו אמו של דורנן, לורנה, נפטרה מסרטן כאשר היה בן 16. בתיכון שיחק רוגבי ולמד בחוג דרמה. לאחר מכן למד באוניברסיטת טיסייד במחלקת הדרמה אך פרש טרם סיום הלימודים ועבר ללונדון כדי להשיג קריירת משחק.
קריירה

דורנן היה חבר בלהקת הפולק "Sons of Jim" עד לפירוקה בשנת 2008. הלהקה הופיעה בתור מופע חימום לזמרת הסקוטית קיי.טי. טאנסטול בסיבוב הופעותיה.
בשנת 2003, דורנן דגמן עבור אברקרומבי אנד פיץ' ובהמשך דגמן לבית האופנה קלווין קליין לצדן של דוגמניות כמו קייט מוס ואווה מנדז. כמו כן דגמן עבור מותגי אופנה כמו אקווה סקוטום, כריסטיאן דיור, הוגו בוס, בננה ריפבליק, ארמנגילדו זנגה וארמני.
בשנת 2006 שיחק בסרטה של הבמאית סופיה קופולה, "מארי אנטואנט" לצדה של השחקנית קירסטן דנסט.
בשנת 2011 שיחק בשמונה פרקים בסדרה "עד עצם היום הזה". ב-2013 החל לשחק בסדרה "The Fall".
ב-2014 שיחק תפקיד ראשי בסרט "לעוף הביתה".
ב-23 באוקטובר 2013 פורסם כי דורנן יגלם את דמותו של כריסטיאן גריי בסרט "חמישים גוונים של אפור" במקום השחקן צ'ארלי האנם. הסרט יצא לאקרנים ב-13 בפברואר 2015.
בשנת 2016 שיחק בסרט המלחמה "מצור ג'דוטוויל" אודות הקרבות בקטנגה. בשנת 2017 שב לגלם את דמותו של כריסטיאן גריי בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים. בסרט כיכבו לצידו דקוטה ג'ונסון וקים בייסינגר.
ב-2018 שיחק בדרמת הטלוויזיה של HBO, "ארוחת ערב עם הרווה", לצד פיטר דינקלג' ואנדי גרסיה.
בשנת 2023 שיחק בתפקיד הראשי, לצד גל גדות, בסרט של נטפליקס "לב של אבן", בתור פארקר.
חיים אישיים

בשנים 2003–2005 ניהל דורנן מערכת יחסים עם השחקנית קירה נייטלי.
ב-27 באפריל 2013, לאחר שלוש שנות זוגיות נישא לשחקנית אמיליה וורנר (אנג')  באחוזה בסאמרסט. לזוג שלוש בנות.
דורנן הוא אתאיסט מוצהר, ומחשיב את עצמו כאירי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | מארי אנטואנט | הנס אקסל פון פרסן |  |
| 2008 | Beyond the Rave | אד |  |
| 2009 | Shadows in the Sun | ג'ו |  |
| 2014 | לעוף הביתה | קולין מונטגומרי |  |
| 2015 | חמישים גוונים של אפור | כריסטיאן גריי |  |
| 2015 | משחק באש | לאון סוויני | סצנות שנמחקו |
| 2016 | אנתרופואיד | יאן קוביש | מועמד פרס הקולנוע הבריטי העצמאי לשחקן המשנה הטוב ביותר (אנ') (2016) |
| 2016 | מצור ג'דוטוויל | פאט קווינלאן |  |
| 2016 | The 9th Life of Louis Drax | ד"ר אלן פסקל |  |
| 2017 | חמישים גוונים של אופל | כריסטיאן גריי |  |
| 2018 | חמישים גוונים של שחרור | כריסטיאן גריי |  |
| 2018 | בנפרד | ניק |  |
| 2018 | מלחמה פרטית | פול קונרוי |  |
| 2018 | רובין הוד | וויל סקארלט |  |
| 2019 | התחלות חדשות | ג'ק |  |
| 2019 | סינכרוניק | דניס |  |
| 2020 | טרולים מסביב לעולם | צ'אז | דיבוב |
| 2020 | סיפור אהבה | אנתוני ריילי |  |
| 2021 | בארב & סטאר עושות את פלורידה (אנ') | אדגר |  |
| 2021 | בלפסט | פא |  |
| 2023 | לב של אבן | פארקר |  |
| 2023 | רדופים בוונציה | אבא של לאופולד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011–2013 | עד עצם היום הזה | שריף גרהאם המברט | 9 פרקים |
| 2013–2016 | החטא הקדמון | פול ספקטור | 17 פרקים |
| 2014 | עולמות חדשים | אבי גופי | מיני סדרה |
| 2018 | ארוחת ערב עם הרווה | דני טייט | סרט טלוויזיה של HBO |
| 2018 | אהבה, מוות וציפורי שיר | ליאם וורד | מיני סדרה |
| 2022–הווה | התייר | התייר / אליוט סטנלי | תפקיד ראשי (2 עונות); 12 פרקים |
דיסקוגרפיה > סינגלים

2005: "Fairytale"
2006: "My Burning Sun"
2018 - "Maybe I'm Amazed"
2021 - "Edgar's Prayer"
חומצה היאלורונית

| --- | --- |

היאלורונן (חומצה היאלורונית)
 
 שם סיסטמטי:  β-1,4-D-glucuronic acid– β-1,3-N-acetyl-D-glucosamine.
 כתיב כימי:  C₂₈H₄₄N₂O₂₃ 
 מספר CAS:  9004-61-9 ‏ 9004-61-9
 מסיסות:  מסיס (מלח של נתרן)
 
חומצה היאלורונית או היאלורונן (באנגלית: Hyaluronic Acid; בקיצור: HA) היא גליקוזאמינוגליקאן לא גופרתי אניוני המצוי בשפע ברקמות חיבור, רקמות אפיתליות ועצביות. הנוסחה הכימית שלה היא C14H21NO11)n).
הייחודיות שלו בין הגליקוזאמינוגליקאנים היא שיצורו מתרחש בקרום התא ולא במערכת הגולג'י. כמרכיב חשוב במטריקס החוץ תאי הוא תורם רבות לתקשורת הבין תאית, התחלקות ונדידת תאים. אדם ממוצע במשקל 70 ק"ג מכיל בגופו 15 גרם היאלורונן. שליש מכמות זו נמצאת בחלופה (פירוק ויצירה מחדש) מתמדת בכל עת.
היסטוריה

ב-1934 החוקרים קארל מייר וג'ון פאלמר מאוניברסיטת קולומביה שבניו יורק, מצאו שהתפקיד העיקרי של חומצה היאלורונית הוא לשמור על נפח העור ועל לחותו, יחד עם השתתפות בתהליכים פיזיולוגיים אחרים בגוף. מייר ופאלמר בודדו לראשונה את החומר מעינה של פרה וקראו לו חומצה היאלורונית משילוב שמה של זכוכית ביוונית (HYALOS) וסוכר יורוני שמכילה חומצה היאלורונית.
ב-1940 לחומצה ההיאלורונית נמצאו תפקידים בתחום האפייה וטכנולוגיית המזון. בשנות ה-90 של המאה הקודמת היא מצאה את דרכה למגזר הרפואי כאשר נמצאו לה שימושים בטיפול בבעיות מפרקים, ניתוחי עיניים, טיפול בפצעים והחל מ-1996 טיפול בקמטים באירופה.
בשנת 1996, השיקה החברה השוודית Q-Med את ה-HA הראשון שמקורו בחיידקים (NASHA) לשימוש קוסמטי תחת שם המותג "רסטילן"(Restylane). רסטילן הוא ג'ל שקוף, חסר צבע, שאינו מכיל חלקיקים, המורכב מחומצה היאלורונית (HA) מיוצבת שמקורה אינו מן החי.
תפקיד

היאלורונן הוא פולימר פחמימתי המצוי בכל הגוף ובמטריצה החוץ תאית. היאלורונן הוא מרכיב מרכזי בנוזל הסינוביאלי ונמצא כי תפקידו להגביר את סמיכותו של הנוזל. ביחד עם לובריצין הוא גם המסכך הראשי בנוזל. היאלורונן הוא מרכיב חשוב בסחוס המפרקי בו הוא מצוי כמעטפת מסביב לכל תא כונדרוציטי. היאלורונן יוצר קומפלקס יחד עם פרוטאינים מסוימים וסופח מים. תכונה זו של המפרק עוזרת לעמידות שלו ללחץ דחיסה. היאלורונן הוא מרכיב חשוב בעור שבו הוא מעורב בתיקון הריקמה ובריכוז הבריא של מולקולות מים בתוכו (לחות). חומצה היאלורונית תורמת רבות גם להתרבות ולנדידת תאים ומשתתפת באיתות הבין תאי. המאסה המולקולרית של ההיאלורונן (גודלו) פוחתת עם הגיל. במחקרים שנעשו לאורך השנים נמצא והוכח[דרוש מקור] שסוגי עור הנוטים לשומניות הם למעשה תגובה של ייצור יתר בחומצה הילארונית. נקבוביות פעורות בעור הן סממן על הפרשות סבום מוגברות ועל כך שהעור רווי מעל היתרה בחומצה הילארונית. חוקרים בודקים לאחרונה כי ייתכן שהחומצה מונעת התפתחות של תאים סרטניים.
מבנה

חומצה היאלורונית היא פוליסכריד הידרופילי המורכב מיחידות חוזרות של דו-סוכר: β -1,4-D-glucuronic acid–β-1,3-N-acetyl-D-glucosamine. חומצה היאלורונית יכולה להכיל עד כ-25 אלף יחידות של דו-סוכר. פולימרים של היאלורונן נעים בגודלם בין 5 קילו דלטון עד ל-20,000 קילו דלטון. בנוזל הסינוביאלי המאסה המולקולרית של חומצה היאלורונית נעה בין 3 ל-4 מיליון דלטון.
טכנולוגית יצור

עד שנות האלפיים חומצה היאלורונית הופקה מכרבולת של תרנגולות. הסיבה הייתה שניתן היה להפיק כמות גדולה יחסית של חומצה היאלורונית ממקור זה (500 מ"ג של היאלורונן מ-500 גרם של כרבולות).
כיוון שחומצה היאלורונית ממקור חי מכילה כמויות נכבדות של חלבון ממקור זר, פעמים רבות הגוף פיתח נוגדנים ואלרגיות למוצרים אלה. כדי לבדוק רגישות של אדם למוצר נדרשו טסטים של אלרגיה לפני הטיפול.
בעשר השנים האחרונות מעבדות רבות מפיקות את החומצה ההיאלורונית בתהליך של פרמנטציה בקטריאלית. מוצרים ממקור זה אינם מכילים חלבונים ממקור חי. המעבדות מנקות את התוצר מחלבונים ואנדוטוקסינים ממקור בקטריאלי עד לרמה 0.4 חלקיקים למיליון (כרומה, היאלסטייל) שבקושי ניתנת לזיהוי ולכן אינה גורמת לתגובות אלרגיות אצל המטופלים. הצלבה (Cross Linking) חומצה היאלורונית מתפרקת בגוף בתוך 24 - 48 שעות בגוף. כדי להפוך את ההיאלורונן לפולימר שעמיד יותר בפני פירוק אנזימטי ובעל צמיגות גבוהה יותר פתחו היצרנים שיטות שונות להצלבת השרשראות השונות של הפולימר אחת לשנייה. הכימיקל בו משתמשים להצלבה רוב היצרנים הוא BDDE {ether Butanediol diglycidyl1,4}. למרות שתרכובת זו עשויה להיות מסרטנת בריכוזים גדולים, בריכוזים קטנים לא נצפו איתה תופעות לוואי לאורך שנים והיא נחשבת כחומר ההצלבה הבטיחותי ביותר כיום. כדי לצמצם את הסכנה האפשרית מ-BDDE הוא אינו נמצא חופשי בתמיסה של חומר מילוי הקמטים כיוון שבתהליך הייצור הוא נשטף ממנו ורק BBDE שקשור לחומצה היאלורונית מצוי בתוצר הסופי.
שימוש באסתטיקה

מאז שנות התשעים המאוחרות של המאה הקודמת הייצור של חומצה היאלורונית על ידי פרמנטציה בקטריאלית התחיל להיות רווח יותר ויותר. לאחרונה שימוש בחומצה היאלורונית לפיסול פנים הפך לנפוץ יותר. בטכניקה זו, ניתן לעצב מחדש את צורתו של האף, ליצור עצמות לחיים גבוהות יותר, להפוך שפתיים למלאות יותר וכדומה.
שימוש באסתטיקה > אינדיקציות

חומרי מילוי קמטים על בסיס חומצה היאלורונית מיועדים להזרקה לדרמיס האמצעי והעמוק לתיקון קמטים קלים עד עמוקים, תיקון שקעים ואי סימטריות, הקניית נפח לאזורים שונים בפנים, תיקון ליפואטרופיות, מילוי צלקות אקנה ועוד.
שימוש באסתטיקה > אזורי טיפול

אזורי הטיפול העיקריים הם הקמטים שמצדי הפה והאף (נקראים גם נזולביאליים) ועיצוב ומילוי שפתיים.
בנוסף:
עיבוי / הגדלת הפין בגברים
עיצוב עצמות לחיים ופיסול עצמות הפנים
הקניית נפח לאזורים שונים בפנים
מילוי שקעים טמפורליים (שבצידי הראש)
תיקון אף
הרמת גבות בשילוב עם בוטוקס
מכניזם הפעולה

מוצרים על בסיס חומצה היאלורונית פועלים היטב בתחומי הניתוחים הפלסטיים והאסתטיים בגלל תכונתה של החומצה ההיאלורונית לספוג מים בכ-פי 1,000 ממשקלה וכך מעניקה נפח לרקמה שהוזרקה אליה.
טכניקות הזרקה

ישנן 5 טכניקות קלאסיות בהזרקת מילוי הקמטים:
Serial Puncture - הזרקה חוזרת של כמויות שוות בכל כמה מילימטרים
Linear Threading \Retrograde - הרופא נכנס עם המחט בזווית של 30 מעלות ובעומק של כ-10 מ"מ וככל שהוא מוציא את המחט הוא מחדיר את החומר
Cross Hatching - הרופא יוצר רשת על ידי הזרקת החומר שתי וערב. לשיטה יתרון כאשר מזריקים לאזור ברקמה הדורש תמיכה יתרה.
Fan technique - הרופא נכנס מנקודה אחת אל תוך הקמט ובלי להוציא את המחט מזריק בזויות שונות
Sandwich Technique - כמשתמע משמה, בעזרת שיטה זאת הרופא מזריק לשכבות שונות של העור סמיכויות שונות של חומצה היאלורונית. משתמשים ב"שיטת הסנדוויץ" בעיקר בקמטים עמוקים. הרופא מזריק חומר מילוי סמיך לשכבות העמוקות של העור כדי למלא את הנפח שחסר ולאחר מכן חומר מילוי דליל יותר לשכבות העליונות של העור כדי למלא את הקמט.
בשנים האחרונות רווחת שיטת ההזרקה בקנולות שפותחה על ידי דוקטור בנג'מין אשר מצרפת.
הקנולות הן מחטים קהות וארוכות. היתרונות הן כניסה מנקודת הזרקה אחת ומילוי שטחים נרחבים ללא הצורך בטראומות מרובות ושטפי דם הנגרמים מהזרקה עם מחט בנקודות רבות. כדי להחדיר את הקנולה, הרופא משתמש במחט עם קוטר זהה או רחב יותר ויוצר את פתח הכניסה. לאחר הוצאת המחט יכול הרופא להחדיר את הקנולה. למרות שאין ויכוח מקצועי בין הרופאים על כך שבהתוויות ובאזורי פנים מסוימים לקנולות יתרון גדול על מחטים איננו יודעים עדיין את השפעתו של מכשיר זה על השכבה התת-עורית אליה הוא נדחף ומפלס את דרכו.
תופעות לוואי אפשריות

לכל הזרקה למילוי קמטים ישנן תופעות לוואי קלות החולפות בתוך מספר ימים ושעות וביניהן: אדמומיות, נפיחות, כאב מקומי ושטף דם. במקרים נדירים יותר, תופעות הלוואי ימשכו יותר משבוע (נפיחות או אלרגיה), במקרים כאלה ההמלצה היא לגשת לרופא המטפל לייעוץ. במקרה של זיהום מקומי נהוג לתת אנטיביוטיקה.
היווצרות גושים או טעויות בהזרקה ניתנות לטיפול בקלות בעזרת היאלורונידאז. אנזים אשר מפרק את החומצה ההיאלורונית.
התוויות נגד

ככלל, הרופא ימנע מהזרקה לתוך אזורים דלקתיים, זיהומים או כאלה עם הרפס פעיל, פציינטים עם סיכון להתפרצות הרפס יטופלו בתרופות נוגדות לפני ואחרי הטיפול. כיוון שלא קיימים מחקרים רפואיים לגבי תהליך מילוי קמטים בהריון ובהנקה רופאים רבים נמנעים מלהזריק במצבים אלה. פציינטים אשר לוקחים מדללי דם יצטרכו להיוועץ עם הרופא באשר לאפשרות לעבור את הטיפול.
סכנות

השימוש בחומצה היאלורונית בעשור השני של המאה ה-21 נמצא בעלייה מתמדת והאיגוד הישראלי לכירורגיה פלסטית ואסתטית מתריע על עלייה במספר הסיבוכים משימוש לא מקצועי בה.
ארגון הבריאות האירופי וארגון הפלסטיקה של צרפת הכריז בשנת 2024 על הוצאה הדרגתית משימוש בחומצות הילארוניות להזרקה עד לשנת 2035. במחקרים שנערכו בשיתוף ארגון הבריאות האירופי וה -FDA אמריקאי בין השנים 2020 - 2024, הראו המחקרים על הצטברות החומר המוליך (ג'ל נשא) של חומרי המילוי ברקמת העור ולפגיעה ברקמת העור לטווח הרחוק.
על פי האיגוד, במחצית השנייה של שנת 2018 ניתנו כ–70 אלף הזרקות של החומר, ו–68 מטופלים אושפזו. לפי הנתונים, מספר ההזרקות ומספר הנפגעים גדלו פי ארבעה ביחס לשנים קודמות. האיגוד התבסס על מידע מתשע מחלקות ושש יחידות כירורגיה פלסטית בבתי החולים בארץ. לטענת הרופאים, הגדרת החומר כ"אביזר רפואי" על ידי משרד הבריאות מובילה להיעדר אכיפה של השימוש בו.
הערות שוליים

↑  Pierre Andre, Hyaluronic acid and its use as a "rejuvenation" agent in cosmetic dermatology, Seminars in Cutaneous Medicine and Surgery 23, 2004-12, עמ' 218–222 doi: 10.1016/j.sder.2004.09.002
↑  Seth L Matarasso, Understanding and using hyaluronic acid, Aesthetic Surgery Journal 24, 2004-07-01, עמ' 361–364 doi: 10.1016/j.asj.2004.04.009
↑   עידו אפרתי, חומר לטשטוש קמטים הפך לנפוץ - מספר הנפגעים בעלייה, באתר הארץ, 29 במאי 2018
| --- | --- |
בקרת זהויות :  NLI: 987007533746605171  BnF: cb12152825p (data)  LCCN: sh85063257  LNB: 000337358  NKC: ph499481 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תעשיית הרכב ברוסיה

לאדה וסטה משנת ייצור 2015.
VAZ 2101 — סמל תעשיית הרכב הסובייטית.
ייצור כלי רכב הוא ענף תעשייה משמעותי ברוסיה, המעסיק ישירות כ-600,000 איש, ומהווה 1% מכלל כוח העבודה במדינה.
רוסיה ייצרה 1,767,674 כלי רכב בשנת 2018, שמציבים אותה במקום 13 בקרב המדינות המייצרות מכוניות בשנת 2018 והיוו 1.8% מהייצור העולמי. המותגים המקומיים העיקריים הם יצרני הרכבים הקלים AvtoVAZ וקבוצת GAZ בעוד KamAZ היא יצרנית הרכבים הכבדים המובילה במדינה. 11 יצרניות זרות עוסקות בפעילות ייצור או בונות את מפעליהן ברוסיה.
פרויקטים > פרויקטים קצרים

מותג "מארוסיה", המיוצר על ידי מארוסיה מוטורס, הפך למכונית הספורט המודרנית הראשונה ולמכונית העל הראשונה המיוצרת ברוסיה. ה-B1 של מרוסיה הושק ב-16 בדצמבר 2008 באולם החדש של Manezh במוסקבה. ב-10 בספטמבר 2010 נפתח במוסקבה חדר התצוגה הראשון של מרוסיה מוטורס. את מארוסיה מוטורס הוביל ניקולאי פומנקו, איש טלוויזיה, זמר, שחקן ונהג מרוצים רוסי בולט. החברה שלו רכשה "חלק משמעותי" בקבוצת פורמולה 1 של Virgin Racing, ששמה שונה בשנת 2011. קבוצה זו אמורה הייתה להפוך לקבוצה הראשונה אי פעם בבעלות רוסית בפורמולה 1. מרוסיה מוטורס הצהירה על פשיטת רגל בשנת 2014.
פרויקט נוסף שהיה קצר מועד היה ה-Yo-mobile, מכונית עירונית שיכולה לצרוך גם בנזין וגם גז טבעי והיו בה זוג מנועים חשמליים. המכונית הוצגה ב-13 בדצמבר 2010 במוסקבה, כתוצר של מיזם משותף בין יארוביט, יצרנית משאיות שממוקמת בסנט פטרבורג, רוסיה וקבוצת ההשקעות Onexim, של האוליגרך מיכאיל פרוחורוב, אשר מימן את הפרויקט. בשנת 2014 נמכר הפרויקט כולו לממשלת רוסיה בסכום סמלי ובכך מסמל את נטישת הרעיון. מעולם לא יוצרו בו כלי רכב מלבד מכוניות קונספט בודדות.
מפעלים

עם התפרקות ברית המועצות, רוסיה ירשה את תעשיית הרכב הסובייטית, אך מחצית מהיצרניות שנתמכו על ידי המדינה לא הצליחו להסתגל לתנאים החדשים של השוק הקפיטליסטי ופורקו.
| שם | עיר | שנת הקמה | בעלים | פעילות | כח ייצור | שנת סגירה (הקפאה) | הערות |
| --- | --- | --- | --- | --- | --- | --- | --- |
| ZiL | מוסקבה | 1916 | - | רכבים פרטיים ורכבי משא | 200,000 (שנות 1980) | 2013 | פורק |
| AZLK | מוסקבה | 1930 | - | רכבים פרטיים | ? | 2010 | פורק |
| GAZ | מחוז ניז'ני נובגורוד | 1932 | GAZ Group | רכבי משא ורכבים פרטיים | 70,000 (2010) | - |  |
| UAZ | אוליאנובסק | 1941 | Sollers | ג'יפים | ? | - |  |
| אורל | מחוז צ'ליאבינסק | 1941 | GAZ Group | משאיות | 11,000 (2011) | - |  |
| KZKT | קורגן | 1950 | - | טרקטורים כבדים | ? | 2011 | פורק |
| PAZ | מחוז ניז'ני נובגורוד | 1952 | GAZ | אוטובוסים | 15,000 (2007) | - |  |
| KAvZ | קורגן | 1958 | GAZ | אוטובוסים | 4,083 (2007) | - |  |
| BAZ | בריאנסק | 1958 | הסוכנות הפדרלית לניהול רכוש המדינה | טרקטורים | ? | - |  |
| LiAZ | מחוז מוסקבה | 1959 | GAZ | אוטובוסים | 2,894 (2007) | - |  |
| IzhAvto | אודמורטיה | 1965 | אווטוואז | רכבים פרטיים | 119,000 (2017) | - | LADA Vesta |
| AvtoVAZ | מחוז סמרה | 1966 | Renault+רוסטך | רכבים פרטיים | 500,000 (2017) | - |  |
| UAMZ | מחוז סברדלובסק | 1967 | - | משאיות | ? | 2018 | פורק |
| KamAZ | טטרסטן | 1969 | רוסטך | משאיות | 38,000 (2017) | - |  |
| ZMA | טטרסטן | 1987 | Sollers+פורד | רכבים פרטיים | 110,000 | (2019) |  |
מפעלים > מפעלים משמעותיים אחרים

GolAZ — נסגר בשנת 2014.
מפעל הטרקטורים של עבר הוולגה
מפעל ארזאמס לבניית מכונות — ייצור רק"מים.
NefAZ — חברה בת של קאמאז, ייצור אוטובוסים.
SeAZ — ייצור רכבים לנכים. נסגר בשנת 2008.
MARZ — ייצור רכבים. נסגר בשנת 2011. היה חברה בת של מפעל לבוב.
מפעל הרכבים על שם אוריצקי (כיום Trolza) — ייצור טרוליבוסים
מפעל המשאיות סראנסק - יצרנית משאיות זבל
וולז'אנין - יצרנית אוטובוסים
Derways - מיזם לייצור רכבים פרטיים
אאורוס - מותג רכבי שרד
Marussia Motors - נסגר בשנת 2014
TagAZ - נסגר בשנת 2014
גלריה

2017 Lada X-RAY.
2018 אאורוס סנאט.
מרוסיה B2.
יונדאי סולאריס, המכונית הזרה הראשונה המובילה בתרשים המכירות ברוסיה.
הערות שוליים

↑  "Production Statistics 2018 Statistics". נבדק ב-21 בנובמבר 2019. {{cite web}}:  (עזרה)
↑  "Russian buys 'significant' stake in Virgin". TheF1Times.com. אורכב מ-המקור ב-12 בנובמבר 2010. נבדק ב-11 בנובמבר 2010. {{cite web}}:  (עזרה)
↑    Daniel Johnson, ‏Marussia ceases trading and makes all 200 staff redundant, The Telegraph, 8 November 2014
↑  Kramer, Andrew E. (13 בדצמבר 2010). "Russian Billionaire Backs New Hybrid Car". The New York Times. אורכב מ-המקור ב-10 בנובמבר 2012. נבדק ב-14 בדצמבר 2010. {{cite news}}:  (עזרה)
↑  Popova, Nadia (14 בדצמבר 2010). "Russian Billionaire Ventures into Hybrid Cars". The Wall Street Journal. אורכב מ-המקור ב-19 באוגוסט 2017. נבדק ב-14 בדצמבר 2010. {{cite news}}:  (עזרה)
↑  08.04.2014. "One of Russia's wealthiest men sells Yo-Mobile project for 1 euro - PravdaReport". English.pravda.ru. אורכב מ-המקור ב-15 בספטמבר 2015. נבדק ב-24 בדצמבר 2015. {{cite web}}:  (עזרה)תחזוקה - ציטוט: numeric names: authors list (link)
שביל הזהב (יהדות)

אריסטו, פרוטומה משיש, העתק רומי של יצירה מאת ליסיפּוֹס מסביבות 330 לפנה"ס
ביהדות, הדרך האמצעית, שביל הזהב או דרך האמצע הם מושגים בתורת המידות של הרמב"ם, שהושפע בתורו מהגותו של אריסטו. הליכה באמצע המתון וריחוק מהקצוות תכונות הנפש והתנהגות בדרך האמצעית המשלבת את שני הצדדים. לפי אריסטו והרמב"ם, אדם מוסרי הוא אדם המנהל את אורחות חייו על פי עיקרון זה. שיטה זו מובאת כחלק ממכלול תפיסתו של הרמב"ם על אודות מהות הנפש בפרק הרביעי של שמונה פרקים. תכלית ההליכה בדרך האמצעית היא להביא אושר אישי לאדם, וכן להוריד את סף האלימות והטרור בחברה שלו.
מהי הדרך האמצעית?

"הדרך האמצעית" הוא השם שנתן הרמב"ם בהשפעת הפילוסוף היווני אריסטו למושגים הבאים, השגורים בפי העם כמו: שביל הזהב, דרך האמצע, דרך ישרה, דרך ביניים, דרך ארץ, דרך המלך ועוד. אריסטו, ובעקבותיו הרמב"ם, ראו ערך חשוב בתיקונו המוסרי של האדם ובאיזון תכונות נפשו, וקבעו שהאדם צריך להגיע לאיזון בין תכונות נפשו ולהתרחק מקיצונויות אל האמצע. לפי המיפוי של הרמב"ם, כל תכונה מתכונות האדם נמצאת על סקאלה בין שני קצוות- קצה-יתיר וקצה-חסיר - ששניהם רעים ומזיקים לאדם, מפני שהקצה-היתיר יש בו עודף, ואילו בקצה-החסיר יש חיסרון. למשל, חמדנות וריבוי תאווה היא תכונה שבקצה ה"יתיר" ופרישות וסיגוף היא התכונה ההפוכה, בקצה ה"חסיר". האדם צריך לשאוף להגיע לאיזון ולהיות בכל מידה ותכונה באמצעיתה, לאדם כזה קורא הרמב"ם "חכם". הוא התנגד לתפיסה הדטרמיניסטית, וטען כי לאדם יש בחירה חופשית ויכולת לשנות את תכונותיו.
הגדרת הדרך האמצעית

לפי דברי הרמב"ם, המטרה היא להידמות לה' ככל שניתן. אם כן, הגדרת "הדרך האמצעית" צריכה להיות הפעלת שיקול דעת כדי לדעת מה הפעולה הנכונה ביותר לעשות כעת ולא לנהוג את אותה פעולה בכל מצב. למשל, השילוב הנכון בין מידת האומץ ומידת הפחד או הזהירות, אינו הסתכנות אך ורק במקומות שבהם ההסתברות להתרחשות דבר רע היא פחות מ-50%, אלא שימוש נכון באומץ מתי שהוא נצרך (יכול לפעמים להגיע גם למצבים של ייהרג ואל יעבור) וזהירות מסוימת במצב שהחיים יותר חשובים מהפעולה שמתכוונים לעשות. וזו ההליכה בדרכיו של אלוהים שעושה תמיד את המעשה הנכון ביותר לעשות באותן הנסיבות, בין אם הוא נראה כקרוב יותר לקצה זה ובין אם הוא נוטה יותר לכיוון ההפוך. לכן, כאשר מוזכרת "הדרך האמצעית" כדרך מתונה ומאוזנת, הכוונה היא לכך שעל האדם לאתר את שתי המידות הקיצוניות בכל תחום, ולבחור בכל מצב נתון כיצד עליו לפעול וכיצד לאזן בין שני הצדדים, כדי להגיע לרמה הראויה, שהיא לאו דווקא ממוצע מתמטי, אלא 'אמצע-יחסי'.לכל אדם ולנסיבות הקיימות. דוגמה נוספת- כאשר אדם נמצא באירוע חברתי ויש בידו שתי אפשרויות לתקשר עם סביבתו - לפטפט ללא הפסקה או לשתוק שתיקה מוחלטת - עליו לבחור בכל סיטואציה תגובה שונה למצב, לפעמים יטה קצת יותר לצד הפטפטנות וידבר עם חבריו, ולפעמים יבין שעליו לשתוק ויטה יותר לכיוון השתיקה. וזוהי הדרך האמצעית האמיתית - שבה האדם איתר את שני הצדדים ובוחר כיצד לשלב ביניהן בצורה נכונה במצבים השונים, ועל ידי כך הוא מדמה לה'.